
Republika Hrvatska
Trgovački sud u Zagrebu
Zagreb, Amruševa 2/II


		
R E P U B L I K A   H R V A T S K A
 
R J E Š E NJ E
I
Z A K LJ U Č A K

	TRGOVAČKI SUD U ZAGREBU po sucu Anti Galiću, kao stečajnom sucu, postupajući po prijedlogu Financijske agencije u stečajnom postupku nad dužnikom JAKO DOBRO d.o.o., Zagreb, Strossmayerovo šetalište bb, (OIB 44525697330), dana 28. siječnja 2016.

r i j e š i o     j e
 
I. Pozivaju se vjerovnici dužnika JAKO DOBRO d.o.o., Zagreb, Strossmayerovo šetalište bb, (OIB 44525697330), u roku 15 dana predujmiti iznos od 26.200,00 kn za pokriće troškova prethodnog i stečajnog postupka na račun Trgovačkog suda u Zagrebu otvoren pri Hrvatskoj poštanskoj banci d.d., Zagreb, IBAN HR9223900011300000460, pozivom na broj 05 312/15.
II. Ako vjerovnici stečajnog dužnika ne postupe u skladu s točkom I. ovog rješenja stečajni sudac će donijeti rješenje o otvaranju i zaključenju stečajnog postupka.

Obrazloženje
 
FINA-e Regionalni centar Zagreb, podnijela je ovom sudu dana 27.travnja 2014. prijedlog za otvaranje stečajnog postupka nad dužnikom JAKO DOBRO d.o.o., Zagreb, Strossmayerovo šetalište bb (OIB 44525697330)
Prijedlog je podnesen temeljem odredbe članka 49. stavak 2. Zakona o financijskom poslovanju i predstečajnoj nagodbi (NN 108/12, 144/12 i 81/13, dalje ZFPPN) obzirom je pravomoćnom odlukom od 16.travnja 2015. poslovni broj ur. br. 04-06-15-7301-33 Nagodbeno vijeće obustavilo postupak predstečajne nagodbe. 
FINA je uz prijedlog za otvaranje stečajnog postupka nad dužnikom dostavila potvrdu od 16.travnja 2015. iz članka 4. stavak 9. Stečajnog zakona (N.N. br. 44/96, 29/99, 129/00, 123/03, 82/06,  116/10, 25/12 i 133/12 dalje: SZ), te spis predstečajne nagodbe. 

Rješenjem ovog suda od 30. travnja 2015. pokrenut je postupak radi utvrđenja uvjeta za otvaranje stečajnog postupka, a dana 16. srpnja 2015. održano ročište radi izjašnjenja o prijedlogu za otvaranje stečajnog postupka. 
Na ročištu radi izjašnjenja o prijedlogu  od 16. srpnja 2015, odnosno 1. listopada 2015. zz dužnika nije pristupio. 
Rješenjem od 19. listopada 2015. imenovan je Stjepan Rakarac privremenim stečajnim upraviteljem u ovom predmetu, čija je dužnost bila utvrditi imovinu stečajnog dužnika, stanje obveza stečajnog dužnika, da li je imovina stečajnog dužnika dovoljna za namirenje troškova stečajnog postupka, kao i iznos predvidivih troškova prethodnog i stečajnog postupka.

Iz izvješća stečajnog upravitelja proizlazi da je kod dužnika ostvaren stečajni razlog-nesposobnost za plaćanje i prezaduženost, te da imovina dužnika nije dostatna za namirenje troškova  prethodnog i stečajnog postupka. Slijedom navedenog, predložio je da se pozovu zainteresirani vjerovnici predujmiti troškove stečajnog postupka u iznosu od 26.200,00 kn, te ako nitko ne predujmi navedene troškove, predložio je stečaj otvoriti i istovremeno zaključiti u skladu s čl. 63. st. 1. Stečajnog zakona.

Punomoćnik dužnika i zastupnik po zakonu dužnika nisu imali primjedbi na izvješće privremenog stečajnog upravitelja.

             Prema odredbi čl. 63. st. 1. SZ-a ako tijekom prethodnog postupka utvrdi da imovina dužnika koja bi ušla u stečajnu masu nije dovoljna ni za namirenje troškova tog postupka ili je neznatne vrijednosti, stečajni sudac će donijeti odluku o otvaranju i zaključenju stečajnog postupka. U tom se slučaju stečajni postupak neće provesti i na odgovarajući će se način primijeniti odredbe članka 196. do 202. SZ-a. Postupak se neće zaključiti, ako se u roku koji rješenjem odredi stečajni sudac predujmi dostatan iznos novca za pokriće troškova kako prethodnog, tako i otvorenog stečajnog postupka. 

U smislu citirane odredbe čl. 63. st. 1. SZ-a privremeni stečajni upravitelj predložio je pozvati vjerovnike na uplatu predujma za pokriće troškova postupka te je pri tome naveo da predvidivi troškovi otvaranja i provedbe stečajnog postupka za tri mjeseca iznose ukupno 26.200,00 kn i to: 5.000,00 kn troškovi prethodnog postupka, 2.000,00 kn troškovi osiguranja stečajnog upravitelja, 300,00 kn troškovi izrade pečata i bankarske usluge, 2.400,00kn troškovi računovodstva za 6 mjeseci, 1.200,00 kn ostali troškovi stečajnog postupka, 300,00 kn pristojbe i 20.000,00 kn nagrada stečajnom upravitelju. 
 
Slijedom navedenog, u skladu s citiranom odredbom čl. 63. st. 1. SZ-a pozvani su vjerovnici predujmiti navedeni iznos  (točka I. izreke) te su upozoreni na pravne posljedice ako ne postupe po ovom rješenju iz točke I. sukladno odredbi članka 63. st. 1. SZ-a (točka II. izreke). 
U Zagrebu, 28. siječnja 2016.
                     
                                                                                                      Sudac:
Ante Galić
Uputa o pravnom lijeku:
Protiv ovog rješenja žalbu može izjaviti svaki vjerovnik stečajnog dužnika. Žalba se podnosi ovom sudu u 2 primjerka za Visoki trgovački sud RH u roku od 8 dana, od dana dostave rješenja.
DNA:
1. predlagatelju
2. zastupniku po zakonu dužnika 
3. e-oglasna ploča suda 30 dana
4. računovodstvo suda
5. privr. st. upr.

